እቲ ዛንታ ከምዚ ዝስዕብ'ዩ፤ ድሕነቶም ንምሕላው ድማ ኩሎም ዝተጠቐሱ ኣሽማት ተቐይሮም እዮም። ሕነ ስድርኣ ንምፍዳይ ክልተ ኣባላት ጣሊባን ዘቐተለት ኰተቴ እቶም ዕጡቃት ጸልማት ጉልባብ ገይሮም'ዮም መጺኦም። ኑርያ ከም እትዝንትዎ፡ ድሕሪ ፍርቂ ለይቲ ማዕጾ ወለዳ ዝድቅስሉ ክፍሊ ክኩሕኳሕ ሰሚዓ። በዚ ካብ ድቃሳ ዝነቕሐት ኑርያ ኩሉ ነገር ብጽሞና ትከታተሎ ነይራ። ኣብ ናይ ባዕሉ መደቀሲ ክፍሊ ብዛዕባ ዘሎ ወዲ 12 ዓመት ሓዋ'ውን ትሓስብ ነይራ። እቶም ሰባት፡ ንወለዳ ናብ ደገ ምስ ኣውጽኡዎም ድሕሪ ቁሩብ ግዜ ድምጺ ተኹሲ እያ ሰሚዓ። “ቀቲሎምዎም” ትብል ኑራ። ኑርያ፡ ተኣፋፊ ኣብ ዝኾነ ገጠር ኣፍጋኒስታን እያ ዓብያ። ኣጠቓቕማ ብረትን ዒላማኣ ምውቓዕን ብዝግባእ እትፈልጥ ሓፋርን ዓው ኢላ ዘይትዛረብን መንእሰይ እያ። ኣቡኣ፡ ገና ቖልዓ እናሃለወት ኣትሒዙ ነብሳ ካብ ጸላኢ ብኸመይ ክተከላኸል ከምዘለዋ ምሂሩዋ ነይሩ። 'ንዓሰርተ ዓመት ብሰበይተይ ተዓሚጸ' ስለምንታይ፡ ነቲ ቅድሚ 67 ዓመት ዝበጽሐኒ ጾታዊ ዓመጽ ሎሚ ተዛሪበዮ?
